b'\n_START_ARTICLE_\nMestni promet Jesenice\n_START_PARAGRAPH_\nMestni promet na Jesenicah poteka na 6 avtobusnih progah, ki obratujejo v treh conah (cona A, A+B in A+B+C)._NEWLINE_Dvanajst avtobusov povezuje okolico in bivalna naselja z \xc5\xbeelezni\xc5\xa1ko postajo, bolnico, s tovarnami in sredi\xc5\xa1\xc4\x8dem mesta. Ob prometnih konicah obratuje ve\xc4\x8dina prog v polurnih intervalih, izven konic pa avtobusi vozijo najmanj vsako uro. Letno avtobusi v mestnem prometu prepeljejo pribli\xc5\xbeno 330.000 potnikov in prevozijo pribli\xc5\xbeno 550.000 kilometrov.\n_START_SECTION_\nIzvajalec\n_START_PARAGRAPH_\nPodeljeno koncesijo javnega mestnega prometa izvaja podjetje  Alpetour.\n_START_SECTION_\nCone\n_START_PARAGRAPH_\nV cono A spada ve\xc4\x8dinoma celotno obmo\xc4\x8dje Jesenic z Blejsko Dobravo, Hru\xc5\xa1ico, Koro\xc5\xa1ko Belo, Podko\xc4\x8dno in Slovenskim Javornikom. V cono A+B spada Ko\xc4\x8dna, v cono A+B+C pa spadata Planina pod Golico in Plav\xc5\xa1ki Rovt.\n_START_SECTION_\nVozovnice\n_START_PARAGRAPH_\nPotnikom so na voljo vozovnice za eno vo\xc5\xbenjo do razli\xc4\x8dnih mese\xc4\x8dnih vozovnic. Trenutna cena enkratne vozovnice v coni A je 1,30\xe2\x82\xac, A+B 1,60\xe2\x82\xac, A+B+C 2,10\xe2\x82\xac in jih je mogo\xc4\x8de kupiti pri vozniku.'